
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1539 

15 Οκτωβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «Ίδρυμα Κώστας Ανδρέου» και κύ¬ 
ρωση του οργανισμού αυτού. 1 

Έγκριση τροποποίησης του οργανισμού του ιδρύμα¬ 
τος με την επωνυμία «ΙΔΡΥΜΑ ΝΙΚΟΛΑΟΥ Π. ΓΟΥ- 
ΛΑΝΔΡΗ - ΜΟΥΣΕΙΟ ΚΥΚΛΑΔΙΚΗΣ ΤΕΧΝΗΣ» που 
κυρώθηκε με το Ν. 1610/1986 (ΦΕΚ89/Α') και τρο¬ 
ποποιήθηκε με τα Π .Δ/τα 582/1988 (ΦΕΚ 281 /Α') και 
από 6.10.1999 (1901/Β ). 2 

ΑΠΟΦΑΣΕΙΣ 

Επέκταση έγκρισης κυκλοφορίας των κατωτέρω Με¬ 
τρητών Υγρών Καυσίμων 3ΒΜ 75 ,3Ε3Μ 150, ΒΜ 
200, ΒΜ 400, ΒΜ 600, Ι_ΒΜ 1000 και ΙΒΜ 3000 με 
ηλεκτρονική κεφαλή 1Λ/ΕΟΑ II που κατασκευάζει η 
εταιρεία «<3ΐ"υρρο ΙεοίΙ» Ιταλίας και εισάγονται στη 


χώρα μας από την ΟΙΝ/ΑΟΟΝ /ΟΡΙΑ/ Ε.3 ΗθΙΙαε. 

(οδός ΒΙΝ ΚΕΛΜΑΝ 12-14 τ. κ. 11632-Αθήνα). 3 

Συγκρότηση Επιτροπής για την Ενίσχυση των Τμημά¬ 
των Ελληνικών σπουδών στην Τριτοβάθμια Εκπαί¬ 
δευση άλλων χωρών. 4 

Υπερωριακή απασχόληση μονίμων υπαλλήλων του 

Ιδρύματος Κρατικών Υποτροφιών (Ι.Κ.Υ.). 5 

Υπερωριακή απασχόληση μονίμου προσωπικού του 

Πανεπιστημίου Πειραιώς. 6 

Σύσταση - Συγκρότηση Κοινού Υπηρεσιακού Συμβου¬ 
λίου για Ν.Π.Δ.Δ. του Νομού Θεσσαλονίκης. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην ΥΠΕΠΘ 86161/Γ2/ 
26.8.2004 απόφαση της Υπουργού Εθνικής Παιδεί¬ 
ας και Θρησκευμάτων. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «Ίδρυμα Κώστας Ανδρέου» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 8886/26.7.2001, 9263/27.12.2001 και 


9615/ 2.5.2002 πράξεις της συμβολαιογράφου Αθηνών 
Θεώνης Δημ. Καφίρη - Αθανασίου και την υπ’ αριθμ. 5690/ 
17.7.2003 πράξη της συμβολαιογράφου Αθηνών Δήμη¬ 
τρας Θεοδώρου Ρομπότη, με τις οποίες ο Κωνσταντίνος 
Ανδρέου του Κίμωνα, σύστησε αυτοτελές κοινωφελές 
ίδρυμα, κατά την έννοια των διατάξεων της παρ.Ι του άρ¬ 
θρου 95 του Α.Ν. 2039/1939, με την επωνυμία «Ίδρυμα 
Κώστας Ανδρέου» και έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 22.9.2003 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΘΕ 85/17.3.2004 (ΦΕΚ519Β') 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες 
Υπουργού Οικονομίας & Οικονομικών στους Υφυπουρ¬ 
γούς Οικονομίας & Οικονομικών. 

5. Την υπ’ αριθμ. 33/23.3.2004 (ΦΕΚ 527/Β') απόφαση 
του Πρωθυπουργού καιτου Υπουργού Πολιτισμού, με την 
οποία ανατέθηκαν αρμοδιότητες του Υπουργείου Πολιτι¬ 
σμού στην αναπληρωτή Υπουργό Πολιτισμού και στους 
Υφυπουργούς. 

Με πρόταση των Υφυπουργών Οικονομίας και Οικονο¬ 
μικών και Πολιτισμού αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα Κώστας Ανδρέου», η οποία έγι¬ 
νε από τον Κων/νο Ανδρέου του Κίμωνα, με τις αριθ. 
8886/26.7.2001, 9263/27.12.2001 και 9615/2.5.2002 πρά¬ 
ξεις της συμβ/φου Αθηνών Θεώνης Δημ. Καφίρη - Αθανα¬ 
σίου και την αριθ. 5690/17.7.2003 πράξη της συμβολαιο¬ 
γράφου Αθηνών Δήμητρας θεοδώρου Ρομπότη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου , υπάγεται στην εποπτεία καιτον έλεγχο, των Υπουρ¬ 
γών Οικονομίας και Οικονομικών και Πολιτισμού και διέ- 
πεται από τις διατάξεις της ανωτέρω συστατικής του πρά¬ 
ξης, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα Κώστας Ανδρέου». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία: «Ίδρυμα Κώ¬ 
στας Ανδρέου» αποτελεί Νομικό Πρόσωπο Ιδιωτικού Δι¬ 
καίου και θα διέπεται από τις διατάξεις του παρόντος ορ¬ 
γανισμού του Α.Ν, 2039/1939, όπως κάθε φορά ισχύει ο 
νόμος αυτός καιτωνδιαταγμάτωνπουεκδόθηκανήθαεκ- 
δοθούν σε εκτέλεση του νόμου τούτου. 

2. Έδρα του Ιδρύματος είναι η Αθήνα. 

3. Η σφραγίδα του Ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
Ιδρύματος και στο μέσον αυτής την έδρα και την ημερο¬ 
μηνία της σύστασής του. 

Άρθρο 2 
Σκοπός 

Σκοποί του ιδρύματος είναι: 

1. Η σύσταση Πινακοθήκης με κεντρικό πυρήνα τα έργα 
γλυπτικής, ζωγραφικής και τα χαρακτικά του γλύπτη και 
ζωγράφου Κωσταντίνου Ανδρέου. 

2. Η διαρκής έκθεση των έργων του ιδρυτή που θα δια¬ 
τεθούν από αυτόν στο χώρο του ιδρύματος. 

3. Οι περιοδικές εκθέσεις των έργων του ιδρυτή, ανα- 
λόγως θεμάτων, χρονολογίας ή άλλων επικαίρου περιε¬ 
χομένου, που θα λαμβάνουν χώρα εντός ή εκτός του χώ¬ 
ρου της Πινακοθήκης. 

4. Η πληρέστερη γνωριμία του έργου του Ιδρυτή με το 
κοινό, μέσω της εκδόσεως βιβλίων, με το γλυπτικό και ζω¬ 
γραφικό έργο του ιδρυτή, με εκδόσεις χαρακτικών, μετα¬ 
ξοτυπιών και αφισσών μετά έργα αυτού. 

5. Η προβολή και διάδοση της ζωγραφικής και γλυπτικής 
τέχνης, μέσω εκδηλώσεων και σεμιναρίων για το κοινό και 
κυριώς για την μαθητιώσα νεολαία, που θα διεξάγονται με 
την ευθύνη του ιδρύματος και θα παρέχονται δωρεάν, και 
μόνο κατ’ εξαίρεση, επ’ αμοιβή του ιδρύματος. 

6. Η συνεργασία του Ιδρύματος με το Σύλλογο «Οι Φίλοι 
Του Ανδρέου», που εδρέυει στο Παρίσι και με τη Δημοτι¬ 
κή Βιβλιοθήκη της Ν/ίΙΙβ άυ Βοίε στη Γαλλία για την προώ¬ 
θηση των σκοπών του ιδρύματος και 

7. Η απονομή βραβείων σε διακριθέντες νέους καλλιτέ¬ 
χνες κατόπιν προκηρύξεως και με επιλογή εκ μέρους του 
ιδρύματος. Η φύση των βραβείων θα είναι η οικονομική 
ενίσχυση νέων καλλιτεχνών και συγκεκριμένα θα απονέ- 
μεται χρηματικό βραβείο τεσσάρων χιλιάδων τετρακο- 
σίων δύο ευρώ και πέντε λεπτών (4.402,05 ευρώ), κάθε 
τρίτο χρόνο σε νέο Ελληνα καλλιτέχνη, ζωγράφο ή γλύ¬ 
πτη, ή φοιτητή της Ανωτάτης Σχολής Καλών Τεχνών, ηλι¬ 
κίας έως 25 ετών, κατόπιν διαγωνισμού που θα διεξάγεται 
με επιμέλεια του Διοικητικού Συμβουλίου του Ιδρύματος. 
Ειδικώτερα η προκήρυξη του διαγωνισμού θα γίνεται με 
δημοσίευμα σε πανελλήνιας κυκλοφορίας ημερήσια εφη¬ 
μερίδα ή εφημερίδες, τρεις μήνες πριν την ημερομηνία 
απονομής του βραβείου. 

Η επιλογή του καλλιτέχνη που θα βραβευθεί θα γίνεται 
από τριμελή επιτροπή που θα ορίζεται από το Διοικητικό 
Συμβούλιο του Ιδρύματος πριν από τέσσερις μήνες από 
την ημερομηνία απονομής του βραβείου και η οποία επι¬ 
τροπή θα αποτελείται από αναγνωρισμένους ζωγρά¬ 
φους, γλύπτες ή συλλέκτες έργων τέχνης. Ειδικώτερα 


έκαστος υποψήφιος θα πρέπει να υποβάλλει στο Ιδρυμα 
δύο έγχρωμες φωτογραφίες αντίστοιχων έργων του δια¬ 
στάσεων 15 X 20 εκατοστών τουλάχιστον και μία φωτο¬ 
γραφία σχεδίου του και βάσει αυτών θα γίνεται η τελική 
επιλογή και βράβευση. 

8. Η πραγματοποίηση κάθε άλλης ενέργειας ή πρωτο¬ 
βουλίας, που σχετίζεται με τους παραπάνω σκοπούς του 
ιδρύματος, όπως προτείνεται κατά την Τακτή πλειοψηφία 
από το Διοικητικό Συμβούλιο του Ιδρύματος. 

Αποκλείεται η πάσης φύσεως εκμετάλλευση του ιδρύ¬ 
ματος από οποιονδήποτε, για επιδίωξη προσωπικού, καλ¬ 
λιτεχνικού ή άλλου ιδίου οφέλους. 

Άρθρο 3 

Περιουσία - Πόροι 

1. Περιουσία του Ιδρύματος αποτελούν: 

α) Ποσόν πενήντα οκτώ χιλιάδων εξακοσίων ενενήντα 
τεσσάρων ευρώ και έξι λεπτών (58.694,06). 

β) Μία αίθουσα (αυτοτελής οριζόντιος ιδιοκτησία) 70 
τ.μ. πλέον ή έλαττον στην οδό Χατζή αριθμός 25, στην πε¬ 
ριοχή Κυπριάδου του Δήμου Αθηναίων. 

γ) Μία ισόγεια αίθουσα (αποθήκη) - (αυτοτελής οριζό¬ 
ντιος ιδιοκτησία) 147,14 τ.μ. στην οδό Χατζή αριθμός 25, 
στην περιοχή Κυπριάδου του Δήμου Αθηναίων. 

γ) Έργα Ζωγραφικής και Γλυπτικής Τέχνης, Χαρακτικά 
και Σχέδια Ζωγραφικής. 

2. Πόροι του ιδρύματος είναι: 

α) Ποσό είκοσι εννέα χιλιάδων τριακοσίων σαράντα 
επτά ευρώ και τριών λεπτών (29.347,03), που διατίθεται 
από τον ιδρυτή γιατις τρέχουσες δαπάνες αυτού μετά την 
έκδοση του σχετικού Προεδρικού Διατάγματος. 

β) Τα εισοδήματα από την εκμετάλλευση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό, 
ε) Πάσης φύσεως εισφορές και 

στ) Έσοδα πάσης φύσεως εκ της πωλήσεως βιβλίων 
αφορώντων τόσο στο ζωγραφικό, όσο και το γλυπτικό έρ¬ 
γο του Ιδρυτού, έκτης εκτυπωσεως και κυκλοφορίας λι¬ 
θογραφιών, χαρακτικών, μεταξοτυπιών, ροεΙθΓε, φωτο¬ 
γραφιών, κάρτ-ποστάλ, με έργα του ιδρυτού. 

Άπαντες οι πόροι θα διατίθενται αποκλειστικούς και μό¬ 
νο για τις δαπάνες λειτουργίας του ιδρύματος και την 
πραγματοποίηση του σκοπού αυτού, αποκλεισμένης κά¬ 
θε άλλης δαπάνης για άλλο ακοπό. 

Άρθρο 4 

Διοίκηση 

1. Το Ιδρυμα διοικείται από Διοικητικό Συμβούλιο, που 
αποτελείται από 3 έως 9 μέλη. 

2. Το πρώτο Διοικητικό Συμβούλιο του Ιδρύματος απο- 
τελείται από επτά (7) μέλη, τα εξής: 

α) Τον Κώστα Ανδρέου του Κίμωνα, ως Πρόεδρο, 
β) Το Νικόλαο Βαλλή του Πέτρου ως Αντιπρόεδρο, 
γ) Τη Στέλλα Καμπουράκητου Ευπρεπίου. 
δ) Τον Ευάγγελο Ανδρέου του Κίμωνος και 
ε) Την Ελιάνα σύζυγο Ευαγγέλου Ανδρέου το γένος 
Βεργάρα. 

στ) Τον Ηλία Ηλιόπουλοτου Παναγιώτη. 

ζ) Το Σεραφείμ Σωτηρόπουλο του Επαμεινώνδα. 

3. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. Πρώτος και ισόβιος Πρόεδρος και μέχριτου θανά¬ 
του του, θα είναι ο ιδρυτής Κώστας Ανδρέου και πρώτος 
και ισόβιος Αντιπρόεδρος ο Νικόλαος Βαλλής. 

Μετά το θάνατο του ιδρυτού, Πρόεδρος ορίζεται ο Νι¬ 
κόλαος Βαλλής. 

Μετάτο θάνατοήτηνπαραίτησητωνπαραπάνω, ο Πρό¬ 
εδρος και ο Αντιπρόεδρος θα ορίζονται υπό του Διοικητι¬ 
κού Συμβουλίου. 

Σε περίπτωση αποποίησης, παραίτησης, έκπτωσης, 
ανικανότητος, θανάτου ή αντικατάστασης για οποιονδή- 
ποτε λόγο κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 19 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά μία φο¬ 
ρά το εξάμηνο και εκτάκτως, όποτε το ζητήσει ο Πρόε¬ 
δρος, ή τρία τουλάχιστον από τα μέλη του, με γραπτή αί¬ 
τησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος, ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφ’ όσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Αντίγραφα ή αποσπάσματα των πρακτικών ή αντί¬ 
γραφα γενικά εγγράφων του ιδρύματος, εκδίδει και επι¬ 
κυρώνει ο Πρόεδρος του Διοικητικού Συμβουλίου ή ο 
Αντιπρόεδρός του και στην περίπτωση κωλύμματος ή 
απουσίας του, το μέλους που ορίζεται από το Διοικητικό 
Συμβούλιο. 

11. Επιτρέπεται η εκπροσώπηση μέλους του Δ.Σ. από 
άλλο μέλος με έγγραφη κάθε φορά εξουσιοδότηση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, κάθώς και για κάθε ενεργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 


πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικώτερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Β.Δ (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του και προσδιορίζει τα δικαιώματα, τις υποχρεώσεις και 
τα ειδικώτερα καθήκοντα του παραπάνω προσωπικού. 

γ) Αποφασίζει για κάθε θέμα που έχει σχέση με την εύρ- 
ρυθμη και καλή λειτουργία των υπηρεσιών του ιδρύμα¬ 
τος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξή ευεργετών και δωρητών του ιδρύματος. 

ε) Διορίζει και ανακαλεί πληρεξουσίους δικηγόρους του 
Ιδρύματος. 

στ) Η εσωτερική διάρθρωση και κάθε άλλη λεπτομέρεια 
λειτουργίας του ιδρύματος, που δεν καλύπτεται από τις 
διατάξεις του παρόντος Οργανισμού δύνανται να καθορι- 
σθούν από τον εσωτερικό κανονισμό του ιδρύματος, που 
καταρτίζει το Διοικητικό Συμβούλιο. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσειςτου με κάθε τρίτο, αυτοπροσώπως ή 
με πρόσωπο, που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δέκαπέντε (15) τουλάχιστον μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γενικό Διευθυντή 
του ιδρύματος, την ημερήσια διάταξη των θεμάτων που 
θα συζητηθούν την οποία και υπογράφει. 

Θέμα που δεν περιλαμβάνεται σ’ αυτή δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εγκρίνει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί- 

ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύμματος τούτου, άλλο μέλος του Διοικητικού Συμβουλί¬ 
ου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάσσει τα έγγραφα, τα βιβλία (εκτός από τα δια¬ 
χειριστικά) καιτην σφραγίδα του ιδρύματος και ευθύνεται 
για την καταστροφή ή την απώλεια αυτών. 

2. Ο Γ ραμματέας, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συν¬ 
θηκών), μπορεί να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, τον ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

Ο Ταμίας του Διοικητικού Συμβουλίου: 

α) Εισπράττει όλα τα έσοδα, τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσόν, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. Καταθέτει 
στο όνομα του ιδρύματος και σε Τράπεζα της εγκρίσεως 
του Δ.Σ. κάθε χρηματικό ποσόν και αξία και προβαίνει σε 
αναλήψεις μόνο μετά από απόφαση του Δ.Σ. για συγκε¬ 
κριμένο ποσόν. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 


ιδρύματος, η οποία μπορεί να παραταθεί μέχρι την 31η 
Δεκεμβρίου του επομένου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό - ισολογισμό εσόδων και εξόδων, που 
καταρτίζονται σύμφωνα με τις διατάξεις των άρθρων 101 
και 102 του Α.Ν. 2039/1939 και του από από 20.12.1939 
σχετικού Β. Δ/τος (ΦΕΚ522/Α722.12.1939). 

Άρθρο 10 
Βιβλία και Στοιχεία 

Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται, με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο ή το νόμιμο αναπληρωτή του. 

Εκτός από τα παραπάνω βιβλία και στοιχεία το Διοικητι¬ 
κό Συμβούλιο αποφασίζει την τήρηση και άλλων βιβλίων 
και στοιχείων, τα οποία κρίνει ότι είναι απαραίτητα για την 
παρακολούθηση της διαχείρισης της περιουσίας του 
ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί, με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119του Αστικού Κώδικα, ύστερα από απόφασητου Δι¬ 
οικητικού Συμβουλίου. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος, για οποιον- 
δήποτε λόγο, η περιουσία του περιέρχεται στην Εθνική 
Πινακοθήκη Αθηνών. 

Άρθρο 13 

Εσωτερικός Κανονισμός 

Λεπτομέρειες της διοίκησης και εν γένει λειτουργίας 
του ιδρύματος θα ρυθμίζονται με εσωτερικό κανονισμό, 
τον οποίο θα εγκρίνει το Διοικητικό Συμβούλιο, το οποίο 
και θα είναι αρμόδιο γιατηντροποποίηση του, όταν κρίνει 
αναγκαίο. 

Στους Υφυπουργούς Οικονομίας & Οικονομικών και Πο¬ 
λιτισμού, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Σεπτεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΠΕΤΡΟΣ ΤΑΤΟΥΛΗΣ 

Έγκριση τροποποίησης του οργανισμού του ιδρύματος 
με την επωνυμία «ΙΔΡΥΜΑ ΝΙΚΟΛΑΟΥ Π. ΓΟΥΛΑΝΔΡΗ 
- ΜΟΥΣΕΙΟ ΚΥΚΛΑΔΙΚΗΣ ΤΕΧΝΗΣ» που κυρώθηκε με 
τοΝ. 1610/1986 (ΦΕΚ89/Α') και τροποποιήθηκε μετά 
Π.Δ/τα 582/1988 (ΦΕΚ 281/Α) και από 6.10.1999 
(1901/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 4187/28.2.1985 και 4361/13.11.1985 
πράξεις της συμβολαιογράφου Αθηνών Μαρίας Κούτρα- 
Φλουρή με τις οποίες οι Αικατερίνη χήρα Νικ.Γουλανδρή 
και Ιουλία ή Πηνελόπη σύζυγος Ιωάννη Σερπιέρη σύστη¬ 
σαν κοινωφελές ίδρυμα με την επωνυμία «ΙΔΡΥΜΑ ΕΡΕΥ¬ 
ΝΩΝ ΠΡΟΪΣΤΟΡΙΚΗΣ ΚΑΙ ΚΛΑΣΣΙΚΗΣ ΤΕΧΝΗΣ». 

2. Τον υπ’ αριθμ. 1610/1986 (ΦΕΚ 89/Α') Νόμο με τον 
οποίο εγκρίθηκε η σύσταση του ιδρύματος αυτού και κυ¬ 
ρώθηκε ο οργανισμός του. 

3. Την υπ’ αριθμ. 11182/1987 απόφαση του Εφετείου 
Αθηνών και την υπ’ αριθμ. 1.1801/2917/Π Έ./11.1.1988 κοι¬ 
νή απόφαση των Υπουργών Πολιτισμού και Οικονομικών. 

4. Τις διατάξεις του Π.Δ/τος 582/1988 (ΦΕΚ281/Α') μετο 
οποίο τροποποιήθηκε ο οργανισμός του ιδρύματος και η 
επωνυμία του σε «ΙΔΡΥΜΑ ΝΙΚΟΛΑΟΥ Π. ΓΟΥΛΑΝΔΡΗ - 
ΜΟΥΣΕΙΟ ΚΥΚΛΑΔΙΚΗΣ ΤΕΧΝΗΣ», όπως στη συνέχεια 
τροποποιήθηκε με το από 6.10.1999 Π ,Δ/γμα (1901 /Β'). 

5. Την από 21.4.2004 απόφαση του Διοικητικού Συμβου¬ 
λίου του ιδρύματος με την επωνυμία «ΙΔΡΥΜΑ ΝΙΚΟΛΑΟΥ 
Π. ΓΟΥΛΑΝΔΡΗ - ΜΟΥΣΕΙΟ ΚΥΚΛΑΔΙΚΗΣ ΤΕΧΝΗΣ». 

6. Τις διατάξεις των άρθρων: α) 101 του Εισαγωγικού 
Νόμου του Αστικού Κώδικα και β) 110 του Αστικού Κώδικα. 

7. Την υπ’ αριθμ. 14650/ΔΙΟΕ85/17.3.2004 (ΦΕΚ519/Β') 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών, με την οποία καθορίσθηκαν αρ¬ 
μοδιότητες των Υφυπουργών Οικονομίας και Οικονομικών. 

8. - Την υπ’ αριθμ. 33/23.3.2004 (ΦΕΚ 527/Β') απόφαση 
του Πρωθυπουργού και Υπουργού Πολιτισμού, με την 
οποία ανατέθηκαν αρμοδιότητες στην Αναπληρωτή 
Υπουργό Πολιτισμού Φάνη Πάλλη - Πετραλιά και στους 
Υφυπουργούς Γεώργιο Ορφανό και Πέτρο Τατούλη. 

9. Την υπ’ αριθμ. 27/7.6.2004 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση των Υφυπουργών Οικονομίας και Οικονο¬ 
μικών και Πολιτισμού αποφασίζουμε: 

Άρθρο μόνο 

Εγκρίνουμε την τροποποίηση των διατάξεων του άρ¬ 
θρου 4 (παραγρ. 1,2, 3, 4 και 11) με την επωνυμία «ΙΔΡΥ¬ 
ΜΑ ΝΙΚΟΛΑΟΥ Π. ΓΟΥΛΑΝΔΡΗ - ΜΟΥΣΕΙΟ ΚΥΚΛΑΔΙΚΗΣ 
ΤΕΧΝΗΣ» σύμφωνα με την από 21.4.2004 απόφαση του 
Διοικητικού Συμβουλίου του ιδρύματος, ως εξής: 

Άρθρο 4 
Διοίκηση 

1. - Το Ίδρυμα διοικείται από Διοικητικό Συμβούλιο απο- 
τελούμενο από δέκα (10) μέλη που βρίσκεται όμως σε νό¬ 
μιμη σύνθεση και αν για οποιοδήποτε λόγο, τα μέλη του 
περιορισθούν σε (6) έξη. 

2. - Μέλη του Διοικητικού Συμβουλίου ορίζονται οι: 

α) Αικατερίνη χήρα Νικολάου Γουλανδρή, Πρόεδρος. 

β) Γεώργιος Ιωάννου Κουμάνταρος, Αντιπρόεδρος. 

γ) Πέτρος Νικολάου Γουλανδρής, Ταμίας. 

δ) Πέτρος Ιωάννου Γουλανδρής, Μέλος. 


ε) Ευτύχιος Μαυρουδή Βορίδης, Γραμματεύς. 
στ) Τρύφων Ιωάννου Κουταλίδης, Μέλος, 
ζ) Ιωάννης Βασιλείου Γουλανδρής, Μέλος, 
η) Ιωάννης Σ. Κωστόπουλος, Μέλος, 
θ) Χριστίνα (Τίνα) Κουμάνταρου - Χανδρή, Μέλος και 
ι) Κασσάνδρα (Σάντρα) Μαρινοπούλου, Μέλος. 

3. - Τα μέλη του πιο πάνω Διοικητικού Συμβουλίου είναι 
ισόβια. 

Μετά από την κατά οποιοδήποτε τρόπο αποχώρηση 
οποιουδήποτε από τα πιο πάνω ισόβια μέλη, τη θέση του 
καταλαμβάνει ένας από τους κατιόντες του Πέτρου Νικο¬ 
λάου Γουλανδρή, του Πέτρου Ιωάννου Γουλανδρή και 
του Γεωργίου Ιωάννου Κουμάνταρου, στη συνέχεια και 
πάντοτε κατά προτίμηση ένας από τα μέλη των οικογενει- 
ώντους, εκλεγόμενος από το Διοικητικό Συμβούλιο με πε¬ 
νταετή θητεία. Αν δεν υπάρχουν κατιόντεςτων Πέτρου Νι¬ 
κολάου Γουλανδρή, Πέτρου Ιωάννου Γουλανδρή και Γε¬ 
ωργίου Κουμάνταρου, η σύνθεση των μελών του 
Διοικητικού Συμβουλίου, συμπληρώνεται από μέλη με πε¬ 
νταετή θητεία, τα οποία εκλέγονται πάντοτε ομόφωνα 
από το εκάστοτε υφιστάμενο Διοικητικό Συμβούλιο. 

4. - Για την απρόσκοπτη λειτουργία του ιδρύματος ορί¬ 
ζονται αναπληρωματικά μέλη των πιο πάνω ισοβίων με¬ 
λών του Διοικητικού Συμβουλίου οι: 

1) Δημήτριος Κ. Χατζηγρηγοριάδης, Δικηγόρος. 

2) Κωνσταντίνος Νικολάου Καίσαρ - Ξύδης, Δικηγόρος. 

3) Δημήτριος Μπούντρος, Δικηγόρος και 

4) Παναγής Γ. Χαδούλης, Συνταξιούχος. 

5) Εμμανουήλ Νικολάου Καβουσανάκης, συνταξιούχος 
καλούμενοι κατά τη σειρά αυτή για αναπλήρωση των απά¬ 
ντων ή κωλυομένων ισοβίων ή τακτικών μελών. 

11.- Με απόφαση του Διοικητικού Συμβουλίου τα μέλη 
του μπορούν να αυξηθούν από δέκα (10) σεδέκατρία (13) 
και να εκλεγούν από αυτό τα μέλη για την συμπλήρωση 
του νέου αριθμού που θα είναι με πενταετή θητεία. 

Στους Υφυπουργούς Οικονομίας και Οικονομικών και 
Πολιτισμού αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 29 Σεπτεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΠΕΤΡΟΣ ΤΑΤΟΥΛΗΣ 

-*- 

ΑΠΟΦΑΣΕΙΣ 

Αριθ. 720/Φ2-1097 (3) 

Επέκταση έγκρισης κυκλοφορίας των κατωτέρω Μετρη¬ 
τών Υγρών Καυσίμων 5ΒΜ 75 ,5ΒΜ 150, ΒΜ 200, ΒΜ 
400, ΒΜ 600, Ι_ΒΜ 1000 και ΙΒΜ 3000 με ηλεκτρονική 
κεφαλή \Λ/ΕΘΑ II που κατασκευάζει η εταιρεία «Οι·υρ- 
ρο ΙεοίΙ» Ιταλίας και εισάγονται στη χώρα μας από την 
ΟίνΑΟΟΝ /ΟΡνν Ε.δ ΗθΙΙαε. (οδός ΒΙΝΚΕΛΜΑΝ 12-14 
τ.κ. 11632-Αθήνα). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/1985 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/1988 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3. Τις διατάξεις του Π.Δ. 524/1978 «Περί Κωδικοποιήσε- 
ως εις ενιαίων κειμένων των ισχυουσών διατάξεων των 
αναφερομένων εις την εισαγωγή εν Ελλάδι του Διεθνούς 
Συστήματος Μέτρων και Σταθμών». 

4. Το Π.Δ. 27/1996 (ΦΕΚ 19/τ.Α'/1.2.1996) «Συγχώνευση 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπόριο». 

5. Το Π.Δ. 57/1996 «Σύσταση Γεν. Γραμματείας Εμπορί¬ 
ου στο Υπουργείο Ανάπτυξης και καθορισμός των αρμο¬ 
διοτήτων της». (ΦΕΚ51/τ. Α'/18.3.1996). 

6. Το άρθρο 28 της Υπουργικής Απόφασης Φ3/2587/78 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β'/26.1.1979), όπως τροποποιήθηκε 
μετηνΥ.Α. Β1/15073/86 (ΦΕΚ846/τ.Β'/4.12.1986). 

7. Την Απόφαση Β3-30/1.4.2004 εξουσιοδότηση για 
υπογραφή εγγράφων με εντολή Υφυπουργού. 

8. Τις με αριθμ. Φ2-792/12.7.2000 (Αύξ. Αριθμ. 665), Φ2- 
933/12.6.2001 (Αύξ. Αριθμ. 672), εγκρίσεις μας. 

9. Την με αριθμ. 136714/14.5.2000 έγκριση του Υπουρ¬ 
γείου Βιομηχανίας, Εμπορίου και Γεωργίας Γενική Διεύ¬ 
θυνση Εναρμόνισης της Αγοράς Τμήμα V- Κεντρική Υπη¬ 
ρεσία Μέτρων και Σταθμών και Δοκιμών Πολυτίμων Με- 
ταλων της Ιταλίας. 

10. Την από 27.7.2004 αίτηση της εταιρείας ΘΙΝ/ΑΘΟΝ / 
ΟΡ\Λ/ Ε.5 ΗβΙΙβδ, (οδός ΒΙΝΚΕΛΜΑΝ 12-14 τ.κ. 11632- 
Αθήνα), αποφασίζουμε: 

1. Επεκτείνουμε την έγκριση κυκλοφορίας των κατωτέ¬ 
ρω Μετρητών Υγρών Καυσίμων 5ΒΜ 75 ,5ΒΜ 150, ΒΜ 
200, ΒΜ 400, ΒΜ 600,1_ΒΜ 1000 και ΙΒΜ 3000 που φέρουν 
μηχανικό ενδείκτη \/θθόθΓ-ΡΙοοί και εγκρίθηκαν με τις απο¬ 
φάσεις μας που αναφέρονται στο σκεπτικό, να κυκλοφο¬ 
ρούν στην Ελλάδα και με ηλεκτρονικό ενδείκτη (κεφαλή) 
ΝΛ/ΕΟΑ II που κατασκευάζει η εταιρεία « ΟΓυρρο ΙεοίΙ» Ιτα¬ 
λίας και εισάγονται στη χώρα μας από ΘΐνΑΘΟΝ/ΟΡ\Λ/ Ε.8 
ΗθΙΙ35, (οδός ΒΙΝΚΕΛΜΑΝ 12-14τ.κ. 116 32 - Αθήνα). 

2. Σημειώνουμε ότι οι ανωτέρω τύποι μετρητών μπο¬ 
ρούν να κυκλοφορούν στην Ελλάδα και με μηχανικό εν¬ 
δείκτη (κεφαλή) \/θθ0θγ-Βοο{ και με ηλεκτρονικό ενδείκτη 
(κεφαλή) ΪΛ/ΕΘΑ II. 

3. Παραμένουν σε ισχύ οι υπόλοιποι όροι που αναφέρο- 
νται στις εγκριτικές αποφάσεις μας Φ2- 792/12.7.2000 και 
Φ2-933/12.6.2001. 

4. Εις το εξής οι ανωτέρω Μετρητές Υγρών Καυσίμων 
που αναφέρονται στο θέμα θα φέρουν αριθμό έγκρισης 
Φ2-1097/30.9.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 28 της ΥΑ 03 -2587/1978, (ΦΕΚ 
70/τ.Β'/26.1.1979), όπως τροποποιήθηκε με την ΥΑ Β1- 
15073/1986 (ΦΕΚ 846/τ. Β'/4.12.1986) και ισχύει απάτην 
ημερομηνία δημοσίευσής της. 

Αθήνα, 30 Σεπτεμβρίου 2004 
Με εντολή Υφυπουργού 

Ο Διευθυντής 
Γ. ΓΑΔ. 

-♦- 

Αριθ. Φ821/2588Τ.109481/Ζ1 (4) 

Συγκρότηση Επιτροπής για την Ενίσχυση των Τμημάτων 
Ελληνικών σπουδών στην Τριτοβάθμια Εκπαίδευση 
άλλων χωρών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 72 του Ν. 2413/1996 (ΦΕΚ 


124 τ.Α'/17.6.1996), όπως τροποποιήθηκε από τις διατά¬ 
ξεις της παρ. 4 του άρθρου 9του Ν. 2817/2000 (ΦΕΚ78τ. 
Α'/14.3.2000) και συμπληρώθηκε από τις διατάξεις του άρ¬ 
θρου 13παρ. 3στ'του Ν. 3149/2003 (ΦΕΚ 141/10.6.2003). 

2. Τη με αρ. πρωτ. 37876/ΣΤ5 (ΦΕΚ 608/26.4.2004 τ. Β') 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός, αρ¬ 
μοδιοτήτων Υφυπουργών του ΥΠΕΠΘ». 

3. Τη με αρ. πρωτ. ΔΟΑ/Φ. 12/17378/10.8.2004 εγκύκλιο 
του Υπουργείου Εσωτερικών Δημόσιας Διοίκησης και Απο¬ 
κέντρωσης (Ν. 3260/2004 άρθρο 10, παρ. 2 ΦΕΚ 151 τ. Α'). 

4. Τη με αρ. πρωτ. Φ.821/14411/42211/Ζ1/18.6.2004 
απόφαση της Υπουργού Εθνικής Παιδείας και Θρησκευ¬ 
μάτων περί συγκρότησης του Δ.Σ του Ι.Π.Ο.Δ.Ε. 

5. Το με αρ. πρωτ. 739/1.9.2004 έγγραφο του Κέντρου 
Ελληνικής Γλώσσας. 

6. Το από 3.9.2004 έγγραφο του Συμβουλίου Απόδημου 
Ελληνισμού (ΣΑΕ). 

7. Το από 13.9.2004 έγγραφο του Ελληνικού Ιδρύματος 
Πολιτισμού. 

8. Το από 29.9.2004 έγγραφο του Υπουργείου Πολιτι¬ 
σμού. 

9. Το με αρ. πρωτ. 482/30.9.2004 έγγραφο του Υπουρ¬ 
γείου Εξωτερικών, αποφασίζουμε: 

1. Συγκροτούμε την Επιτροπή για την ενίσχυση των τμη¬ 
μάτων Ελληνικών σπουδών στην τριτοβάθμια εκπαίδευση 
άλλων χωρών, η σύνθεση της οποίας έχει ως εξής: 

Α. Καθ. Κριάρη - Κατράνη Ισμήνη, ειδική Γραμματέας 
Παιδείας ομογενών και Διαπολιτισμικής Εκπαίδευσης 
(Π.Ο.Δ.Ε.)του ΥΠΕΠΘ, ως πρόεδρος,με αναπληρωτήτον 
Πριόνα Χαράλαμπο, Προϊστάμενο της Δ/νσης Παιδείας 
Ομογενών και Διαπολιτισμικής Εκπαίδευσης (ΔΙΠΟΔΕ) 
του ΥΠΕΠΘ. 

Β.Τσουρούλας Θεόδωρος, πρόεδροςτου Δ.Σ. του ΙΠΟ- 
ΔΕ ως μέλος, με αναπληρωτή τον Δημητρόπουλο Γεώρ¬ 
γιο, αντιπρόεδρο του ΙΠΟΔΕ. 

Γ. Καζάζης Ιωάννης, καθηγητής κλασικής Φιλολογίας 
ΑΠΘ, αναπληρωτής Πρόεδρος του Κέντρου Ελληνικής 
Γλώσσας και Διευθυντής του Τμήματος Λεξικογραφίας 
του ΚΕΓ, ως μέλος, με αναπληρώτριατηνΣιστάκου Ευαν¬ 
θία, ερευνήτρια Γ βαθμίδας του Τμήματος λεξικογρα¬ 
φίας του ΚΕΓ. 

Δ. Φατούρος Αργύριος, καθηγητής, πρόεδρος του Δ.Σ. 
του Ελληνικού Ιδρύματος Πολιτισμού, ως μέλος, με ανα¬ 
πληρωτή τον Τόπη Αστέριο, εκπαιδευτικό, υπεύθυνο του 
εκπαιδευτικού Τομέα του ΕΙΠ. 

Ε. Ασλανίδης Αγαθάγγελος, αντιπρόεδρος του ΣΑΕ και 
Συντονιστής της Περιφέρειας ΣΑΕ Ευρώπης, ως μέλος με 
αναπληρώτρια την Κωνσταντινίδου Ελένη, γραμματέας 
του ΣΑΕ. 

ΣΤ. Δρ. ΛίτσαΣπύρο, σύμβουλος του Υφυπουργού Πο¬ 
λιτισμού, ως μέλος με αναπληρώτρια την Σύρου Μαγδα- 
ληνή, αρχαιολόγο και συνεργάτη του Υφυπουργού Πολι¬ 
τισμού. 

Ζ. Ξανθάκη - Καραμάνου Γεωργία, καθηγήτρια Αρχαίας 
Ελληνικής Φιλολογίαςτου Πανεπιστημίου Αθηνών, ως μέ¬ 
λος, εκπρόσωπος του ΥΠΕΞ, με αναπληρώτρια την Πα- 
παδάτου Ευανθία, Δ/ντρια Ευρώπης στη Γενική Γραμμα- 
τεία Απόδημου Ελληνισμού. 

Γραμματέας της Επιτροπής ορίζεται ο Λινάρδος Νικό¬ 
λαος, εκπ/κός, κλ. ΠΕ02, αποσπασμένος στην Κ.Υ. του 
ΥΠΕΠΘ με αναπληρώτρια την Ντεκελέ Μαρία, εκπ/κό, κλ. 
ΠΕ05, αποσπασμένη στην Κ.Υ. του ΥΠΕΠΘ. 

2. Έργο της Επιτροπής είναι η οικονομική ενίσχυση των 
τμημάτων ή άλλων μορφών οργάνωσης Ελληνικών σπου¬ 
δών ή ερευνών για θέματα Ελληνισμού που διεξάγονται 
σε ιδρύματα τριτοβάθμιας εκπαίδευσης ή έρευνας άλλων 
χωρών καθώς και η αναζήτηση πόρων για την υλοποίηση 
του σκοπού αυτού. 

Επίσης έργο της Επιτροπής είναι η παρακολούθηση και 
αξιολόγηση του έργου των αποσπασμένων από ελληνικά 
σχολεία εκπαιδευτικών του κλάδου ΠΕ2 Φιλολόγων, οι 
οποίοι διδάσκουν σε τμήματα ή άλλες μορφές οργάνω¬ 
σης Ελληνικών σπουδών ή ερευνών για θέματα ελληνι¬ 
σμού, που διεξάγονται σε ιδρύματα τριτοβάθμιας εκπαί¬ 
δευσης ή έρευνας άλλων χωρών. 

Η θητεία των μελών της επιτροπής είναι τριετής και 
ισχύει από τη δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 98871/Β2 (5) 

Υπερωριακή απασχόληση μονίμων υπαλλήλων του Ιδρύ¬ 
ματος Κρατικών Υποτροφιών (Ι.Κ.Υ.). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου Ιθτου Ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ....και άλλες 
συναφείς διατάξεις». 

2. Την υπ’ αριθμ. 2/72757/0022/31.12.2003 εγκύ κλιο του 
Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του Ν. 3205/2003». 

3. Το υπ’ αριθμ. 12556/17.9.2004 έγγραφο του ΙΚΥ από το 
οποίο προκύπτει ότι η υπερωριακή απασχόληση είναι απα¬ 
ραίτητη για την αντιμετώπιση εποχιακών, έκτακτων και 
επειγουσών υπηρεσιακών αναγκών του Ιδρύματος αυτού. 

4. Το γεγονός ότι για το οικονομικό έτος 2004 υπάρχει 
εγγεγραμμένη πίστωση στον Προϋπολογισμό του ΙΚΥ συ¬ 
νολικού ύψους 99.000,00 ευρώ (ΚΑΕ 0261) για κάλυψη 
δαπανών υπερωριακής απασχόλησης. 

5. Την υπ’ αριθμ. 3786/ΣΤ5 (ΦΕΚ608/Β726.4.2004) από¬ 
φαση του Πρωθυπουργού καιτης Υπουργού Εθνικής Παι¬ 
δείας και Θρησκευμάτων «Καθορισμός Αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων», αποφασίζουμε: 

Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 22η 
ώρα, σε είκοσι επτά (27) τακτικούς υπαλλήλους του Ιδρύ¬ 
ματος Κρατικών Υποτροφιών για το χρονικό διάστημα 
από 1.7.2004 έως 31.12.2004 και για αριθμό ωρών εννέα 
χιλιάδων επτακοσίων είκοσι (9.720) συνολικά. 

Η δαπάνη που θα προκύψει από την εφαρμογή της παρού¬ 
σας απόφασης, δεν μπορεί σε καμιά περίπτωση να υπερβεί 
το ποσό των εγγεγραμμένων για την αιτία αυτή πιστώσεων 
στον προϋπολογισμό του ΙΚΥ, μη επιτρεπομένης της επιβά¬ 
ρυνσης του Προϋπολογισμού Δημοσίων Επενδύσεων. 

Η κατά τα ανωτέρω υπερωριακή εργασία δεν μπορεί να 
υπερβαίνει τις εξήντα (60) ώρες ανά υπάλληλο μηνιαίως, 
ενώ η προκύπτουσα σχετική δαπάνη δεν δύναται να υπερ¬ 


βαίνει κατά μήνα το ένα δωδέκατο (1/12) των εγγεγραμ¬ 
μένων για την αιτία αυτή πιστώσεων. 

Η απόφαση αυτή ισχύει ένα μήνα πριν την δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 92743/Β2 (6) 

Υπερωριακή απασχόληση μονίμου προσωπικού του 
Πανεπιστημίου Πειραιώς. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ.,.,και άλλες 
συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του Ν. 3205/2003». 

3. Το υπ’ αριθμ. 20044883/6.9.2004 έγγραφο του Πανε¬ 
πιστημίου Πειραιώς από το οποίο προκύπτει ότι η υπερω- 
ριακή απασχόληση είναι απαραίτητη για την αντιμετώπι¬ 
ση εποχιακών, έκτακτων ή επειγουσών υπηρεσιακών ανα¬ 
γκών του Ιδρύματος αυτού. 

4. Το γεγονός ότι για το οικονομικό έτος 2004 υπάρχει 
εγγεγραμμένη πίστωση στον Προϋπολογισμό του Πανε¬ 
πιστημίου Πειραιώς συνολικού ύψους 40.000,00 ευρώ για 
κάλυψη δαπανών υπερωριακής απασχόλησης. 

5. Την υπ’ αριθμ. 3786/ΣΤ5 (ΦΕΚ 608/Β726.4.2004) από- 
φασητου Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός Αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων», αποφασίζουμε: 

Εγκρίνουμε εντός των ανωτάτων ορίων που προβλέ¬ 
πουν οι διατάξεις του άρθρου 16παρ. 1 του Ν. 3205/2003 
ωςπροςτην απογευματινή υπερωριακή απασχόληση, την 
υπερωριακή εργασία πέρα από τις ώρες της υποχρεωτι¬ 
κής απασχόλησης και μέχρι την 22α ώρα, σε εκατόν τέσ¬ 
σερις (104) υπαλλήλους του Πανεπιστημίου Πειραιώς για 
το β' εξάμηνο του 2004 και για αριθμό ωρών οχτώ χιλιά¬ 
δων εννιακοσίων ενενήντα (8.990) συνολικά. 

Η δαπάνη που θα προκύψει από την εφαρμογή της πα¬ 
ρούσας απόφασης ύψους συνολικά 40.000,00 ευρώ, δεν 
μπορεί σε καμιά περίπτωση να υπερβεί το ποσό των εγγε¬ 
γραμμένων για την αιτία αυτή πιστώσεων στον προϋπολογι¬ 
σμό της Πανεπιστημίου Πειραιώς, μη επιτρεπομένης της 
επιβάρυνσηςτου Προϋπολογισμού Δημοσίων Επενδύσεων. 

Η κατά τα ανωτέρω υπερωριακή εργασία δεν μπορεί να 
υπερβαίνει τις εξήντα (60) ώρες ανά υπάλληλο μηνιαίως, 
ενώ η προκύπτουσα σχετική δαπάνη δεν δύναται να 
υπερβαίνει κατά μήνα το ένα δωδέκατο (1/12) των εγγε¬ 
γραμμένων για την αιτία αυτή πιστώσεων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2004 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 40271 (7) 

Σύσταση - Συγκρότηση Κοινού Υπηρεσιακού Συμβουλί¬ 
ου για Ν.Π.Δ.Δ. του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158, τηςπαρ. 3 του άρθρου 
159,του άρθρου 162καιτωνπαρ. 1,2 και του άρθρου 163 
του του Ν. 2683/1999 (ΦΕΚ 19/Α') (Δημοσιοϋπαλληλικός 
Κώδικας). 

β) Των άρθρων 9, 10 και 11 του Ν. 3260/2004 (ΦΕΚ 
151/Α). 

γ) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/Α") και της παρ. Β4 του άρθρου 40 του Ν. 
1884/1990 (ΦΕΚ81/Α'). 

δ) Του άρθρου 27 του Ν. 2081/1992 (ΦΕΚ 154/Α") με το 
οποίο προστέθηκε το άρθρο 29 Αστό Ν. 1558/1985 (ΦΕΚ 
137/Α'). 

2. Την ανάγκη λειτουργίας ενός κοινού υπηρεσιακού 
συμβουλίου στο οποίο θα υπάγεται το προσωπικό όλων 
των Ν.Π.Δ.Δ. που εποπτεύονται από την Περιφέρεια Κε¬ 
ντρικής Μακεδονίας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Εμπορικού & Βιομηχανικού Επιμελητηρίου 
Θεσσαλονίκης, αποφασίζουμε: 

1. Συγκροτούμε πενταμελές Κοινό Υπηρεσιακό Συμ¬ 
βούλιο αρμόδιο για όλο το προσωπικό των εξής Ν.Π.Δ.Δ. 
του Νομού Θεσσαλονίκης: Εμπορικό & Βιομηχανικό Επι¬ 
μελητήριο Θεσσαλονίκης, Επαγγελματικό Επιμελητήριο 
Θεσσαλονίκης, Βιοτεχνικό Επιμελητήριο Θεσσαλονίκης, 
Κεφάλαιο Αποζημιώσεως Φορτ/των Ξηράς Θεσσαλονί¬ 
κης, Κεφάλαιο Αποζημίωσης Φορτ/των & Εργατών 
Ο.Λ.Θ., Ιατρικός Σύλλογος Θεσσαλονίκης, Φαρμακευτι¬ 
κός Σύλλογος Θεσσαλονίκης, Οδοντιατρικός Σύλλογος 
Θεσσαλονίκης, Ταμείο Προνοίας Δικηγόρων Θεσσαλονί¬ 
κης, Ταμείο Προνοίας Προσωπικού Ο.Λ.Θ., Ταμείο Προ¬ 
νοίας Προσωπικού Ο.Υ.Θ., Ταμείο Συντάξεως Εφημερι- 
δοπολών & Υπαλλήλων Πρακτορείων Θεσσαλονίκης με 
έδρα το Ν.Π.Δ.Δ. Εμπορικό & Βιομηχανικό Επιμελητήριο 
Θεσσαλονίκης, από: 

α) Τρεις μόνιμους υπαλλήλους με βαθμό Α', από αυτούς 
που υπάγονται στην αρμοδιότητα του υπηρεσιακού συμ¬ 
βουλίου και υπηρετούν στην έδρα, με τους αναπληρωτές 
τους. 

β) Δύο αιρετούς εκπροσώπους των υπαλλήλων με βαθ¬ 
μό Α' με τους αναπληρωτές τους. 

2. Τα ανωτέρω υπό στοιχείο α'της παρ. 1 τακτικά μέλη 
του κοινού υπηρεσιακού συμβουλίου ορίζονται σύμφωνα 
με τις διατάξεις του άρθρου 9 του Ν. 3260/2004. 

3. Με την απόφαση του ορισμού των μελών των κοινών 
Υπηρεσιακών Συμβουλίων, ορίζεται ως πρόεδρος ένα 
από τα τακτικά μέλη του Υπηρεσιακού Συμβουλίου με 
αναπληρωτή του, επίσης ένα από τα τακτικά μέλη. Ανα¬ 
πληρωτές των δύο άλλων τακτικών μελών ορίζονται μόνι¬ 
μοι υπάλληλοι με Α' βαθμό από αυτούς που υπάγονται 
στην αρμοδιότητα του κοινού υπηρεσιακού συμβουλίου. 


Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου νομικού προσώπου. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από τον 
Γ ενικό Γ ραμματέα Περιφέρειας. 

6. Η θητεία των μελώντου Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του Ν. 3260/2004, 
η θητεία των μελών των Υπηρεσιακών Συμβουλίων λήγει 
στις 31.12.2006. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

8. Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθούν να λειτουργούντα κα¬ 
τά την έναρξη ισχύος του Ν. 3260/2004 υφιστάμενα, με 
επιφύλαξη των διατάξεωντης παρ. 15 του άρθρου δεύτε¬ 
ρου του Ν. 2693/1999. 

9. Οι υποθέσεις που εκκρεμούν στα υφιστάμενα Υπηρε¬ 
σιακά Συμβούλια και οι οποίες δεν θα έχουν κριθεί από αυ¬ 
τά, μέχρι τον ορισμό των μελών του νέου Υπηρεσιακού 
Συμβουλίου, κρίνονται από το Υπηρεσιακό Συμβούλιο 
που συγκροτείται με την απόφαση αυτή, χωρίς να απαι¬ 
τείται νέα παραπομπή των υποθέσεων αυτών. 

10. Με την παρούσα απόφαση καταργούνταιταΑ'καιΖ' 
Κ.Υ.Σ. που είχαν συσταθεί με τις αριθμ. 25651 & 25652/ 
5.8.1999 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Σεπτεμβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην ΥΠΕΠΘ 86161/Γ2/26.8.2004 απόφαση της Υπουρ¬ 
γού Εθνικής Παιδείας και Θρησκευμάτων «Ορισμός νέων 
Σχολικών Εργαστηριακών Κέντρων (Σ.Ε.Κ.)», που δημοσι¬ 
εύτηκε στο ΦΕΚ (1345/τ. Β731.8.2004), στη σελίδα 17525, 
στη στήλη Α και στο σημείο: 

3. ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ. 

Ιο ΣΕΚ ΧΑΛΚΙΔΙΚΗΣ, στο στίχο που αναφέρεται λανθα¬ 
σμένα και εκ παραδρομής ως κατωτέρω, {1 ο ΣΕΚ ΧΑΛΚΙ¬ 
ΔΙΚΗΣ} γίνεται η εξής διόρθωση από το λανθασμένο σε 
{ΣΕΚ Ν. ΜΟΥΔΑΝΙΩΝ} από τη Δ/νση Σπουδών Δευτερο¬ 
βάθμιας Εκπαίδευσης, Τμήμα Β'ΤΕΕ, Γ ραφείο Ιδρύσεων, 
Καταργήσεων Τομέων και Ειδικοτήτων. 

(Από το Υπουργείο Εθνικής Παιδείας 
και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





